**Ενημέρωση και Συγκατάθεση για την καταγραφή της συνεδρίας στην online εξ αποστάσεως διδασκαλίας**

**Ενημέρωση συμμετέχοντα στην online εξ αποστάσεως διδασκαλίας για την καταγραφή των προσωπικών του δεδομένων**

Το Εθνικό Καποδιστριακό Πανεπιστήμιο Αθηνών, συμμετέχει ενεργά στα μέτρα για τον περιορισμό της εξάπλωσης του κορωνοϊού COVID 19 και παράλληλα ενισχύει την προσπάθεια του για την συνέχιση της εκπαιδευτικής του δραστηριότητας μέσα από σύγχρονα εργαλεία τηλεεκπαίδευσης, ως μια βέλτιστη λύση στα απαραίτητα περιοριστικά μέτρα στη μετακίνηση των ανθρώπων για την προάσπιση της δημόσιας υγείας.

Καταγράφουμε τη συνεδρία της online εξ αποστάσεως διδασκαλίας του μαθήματος στο οποίο καλείστε να συμμετάσχετε, για την ανάπτυξη ψηφιακού εκπαιδευτικού περιεχομένου, το οποίο θα είναι διαθέσιμο µέσω της πλατφόρμας Youtube στους φοιτητές του ΕΚΠΑ, οι οποίοι δεν είχαν την ευκαιρία να παρακολουθήσουν απομακρυσμένα το μάθημα ή οι ίδιοι να ανανεώσετε τις γνώσεις σας.

Αν και λαμβάνονται μέτρα για την αποφυγή καταγραφής προσωπικών στοιχείων, ενδέχεται κατά τη συμμετοχή σας στην συνεδρία ενδχεται να καταγραφούν σε αρχείο βίντεο προσωπικά σας δεδομένα, όπως η συμμετοχή σας με το όνομά σας, οι δραστηριότητες σας στο πλαίσιο του μαθήματος όπως π.χ. η εικόνα σας σε περίπτωση που εσείς επιλέξετε να χρησιμοποιήσετε την βιντεοκάμερά σας, η φωνή σας σε περίπτωση υποβολής ερώτησης με τη χρήση του μικροφώνου, η γραπτή ερώτηση ή τη τοποθέτησή σας σε περίπτωση που την πραγματοποιήσετε στο δημόσιο ηλεκτρονικό πεδίο της πλατφόρμας και όχι με προσωπικό μήνυμα στον διδάσκοντα. Για το λόγο αυτό ζητούμε στη συνέχεια τη συγκατάθεσή σας. Η παροχή ή η άρνηση της συγκατάθεσή σας δεν επηρεάζει με κανένα τρόπο τις όποιες σχέσεις σας με το ΕΚΠΑ ή τον διδάσκοντα ή τους άλλους φοιτητές.

Το αρχείο καταγραφής της συνεδρίας θα είναι διαθέσιμο στην παραπάνω ιστοσελίδα για 3 έτη.

Για τα προσωπικά σας δεδομένα που τυχόν συλλέγονται στο αρχείο καταγραφής τη συνεδρίας λαμβάνονται επαρκή μέτρα για την προστασία τους από τυχαία ή αθέμιτη καταστροφή, αλλοίωση, απαγορευμένη διάδοση ή πρόσβαση και κάθε άλλη μορφή αθέμιτης επεξεργασίας, όπως είναι η ελεγχόμενη πρόσβαση στο σύστημα καταγραφής του βίντεο και στο αρχείο βίντεο.

Μπορείτε να ανακαλέσετε τη συγκατάθεσή σας οποιαδήποτε στιγμή. Η ανάκληση της συγκατάθεσης δεν θίγει τη νομιμότητα της επεξεργασίας που βασίστηκε στη συγκατάθεση προ της ανάκλησής της. Με την ανάκληση της συγκατάθεσης σας τα προσωπικά σας δεδομένα θα διαγραφούν από το αρχείο καταγραφής και το αναρτημένο αρχείο. Επιπλέον μπορείτε για τα προσωπικά σας δεδομένα να ασκήσετε τα δικαιώματα της διαγραφής, της ενημέρωσης, της πρόσβασης, της διόρθωσης και της εναντίωσης.

Για την άσκηση των δικαιωμάτων σας αλλά και για περισσότερη ενημέρωσής στην προστασία των προσωπικών σας δεδομένων παρακαλούμε επισκεφτείτε την ιστοσελίδα μας κάνοντας κλικ [εδώ](https://www.uoa.gr/to_panepistimio/prostasia_prosopikon_dedomenon/).

Η  δημοσίευση, η ανάρτηση στο Internet, η κοινοποίηση σε τρίτους, η μετάδοση, η διανομή με οποιοδήποτε τρόπο, του συνόλου ή μέρους των ηλεκτρονικών μαθημάτων, χωρίς προηγούμενη ρητή γραπτή συγκατάθεση των υποκειμένων των δεδομένων ( διδάσκοντες, συμφοιτητές κ.α) που έχουν καταγραφεί τα προσωπικά τους δεδομένα,  παραβιάζει  το Γενικό Κανονισμό Προστασίας Δεδομένων ( EU 2016/679) και το v. 4624/2019.

**Συγκατάθεση συμμετέχοντα στην online εξ αποστάσεως διδασκαλίας.**

Συμφωνείτε να καταγράψουμε κατά την διάρκεια της εξ αποστάσεως διδασκαλίας προσωπικά σας δεδομένα, όπως αναφέρονται πιο πάνω, για την ανάπτυξη ψηφιακού εκπαιδευτικού περιεχομένου, το οποίο θα είναι διαθέσιμο µέσω της πλατφόρμας Youtube;

**Ονοματεπώνυμο:**

□ Συμφωνώ □ Δεν συμφωνώ